નિઝરમાં વેલદા ટાંકીથી મહારાષ્ટ્ર, મધ્યપ્રદેશના ગામોમાં પ્રવેશવા માટેનો એકમાત્ર માર્ગ પરના જૂના કાવઠામાં તાપી નદી પરના વર્ષો જૂના બ્રિજ પરથી સ્લેબના પોપડા ઉખડી જવાથી સળિયાઓ ડોકિયું કરતા થયા છે, તેમજ ખાડાઓની ભરમારને લીધે વારંવાર નાના-મોટા જીવલેણ અકસ્માતો થતા રહ્યા છે, ત્યારે ત્રણેય રાજ્યોને જોડતો સેતુ સમાન બ્રિજની થયેલી દુર્દશા તરફ બેદરકારી દાખવવાને બદલે માર્ગ-મકાન વિભાગ યુદ્ધના ધોરણે મરામતની કામગીરી કરાવે તે જરૂરી છે.